Tob.14.6 Fili, dilige filios tuos, et recurre in regionem Medorum, quoniam credo ego verbo Dei, quod locutus est in Niniven. Quia omnia erunt, et veniet adhuc super Assur et Niniven, quae locuti sunt prophetae Israel, quos misit Dominus. Omnia evenient, nihilque minuetur ex omnibus verbis, sed omnia contingent temporibus suis, et in Media erit salus, magis quam in Assyriis, et quam in Babylone, quia scio ego, et credo quoniam omnia quae dixit Dominus, erunt, et perficientur. Et non excedet verbum de sermonibus Dei. Et fratres nostri, qui habitant in terra Israel, omnes dispergentur, et ex illis captivi ducentur ad terram optimam.